En 1995 os crovates van ocupando os territorios y enclaus on a posición serba ye menos fácil de defender: primero en mayo a Eslavonia occidental (Operazión Flash), y dimpués en agosto de 1995 Krajina (Operacija Oluja u Operación Tronada). Por miedo a represalias os serbos fuyen en masa de totas estas rechions. A recuperación de Krajina permite liberar d'a presión melitar a los musulmans de Bihać, y os serbos encomienzan a retacular en Bosnia occidental. Os crovates de Bosnia recuperan Jajce, perdiu quan os musulmans y crovates combatiban por Travnik. O 21 de noviembre de 1995 Estaus Unius fuerza a un alcuerdo de paz en Dayton, os crovates de Bosnia son obligaus a fer parte d'una Federación Crovata-Musulmana dentro de Bosnia-Herzegovina, amés han de ceder as zagueras localidatz que controlaban de Posavina a la republica serbo-bosnia de Bosnia-Herzegovina.